Suchinthana/ta-wikipedia huggingface dataset:
குசிநகர்

குசிநகர் அல்லது குஷி நகர்  (Kushinagar, Kusinagar or Kusinara) இந்தியாவின் உத்திரப் பிரதேசம் மாநிலத்தில், குசிநகர் மாவட்டத்தில் உள்ள நகரப் பஞ்சாயத்தாக உள்ளது. கௌதம புத்தர் தனது எண்பதாவது அகவையில் பரிநிர்வாணம் அடைந்த நகரம். கோரக்பூரிலிருந்து கிழக்கே 53 கி.மீ. தொலைவில் அமைந்துள்ளது. குசிநகரம் அனைத்துலக பௌத்தர்களின் புனித தலமாக விளங்குகிறது.

மக்கள் பரம்பல்
2011ஆம் ஆண்டு நடத்தப்ப்பட்ட மக்கட்தொகை கணக்கெடுப்பின் படி, குசிநகர மக்கட்தொகை 22,214 ஆக உள்ளது. அதில் ஆண்கள் 52%, பெண்கள் 48% ஆக உள்ளது. மொத்தம் 3462 வீடுகள் கொண்டுள்ளது. எழுத்தறிவு விகிதம் 78.43%.

அமைவிடம்
கோரக்பூரின் கிழக்கே 53 கிலோ மீட்டர் தொலைவில், தேசிய நெடுஞ்சாலை எண் 28இல் அமைந்துள்ளது குசி நகரம். அருகில் அமைந்த தொடருந்து நிலையம் கோரக்பூர் ஆகும்.

படக்காட்சியகம்

புத்தரின் மகாபரிநிர்வாணக் காட்சி
கௌதம புத்தர் குசிநகரில் தமது 80வது அகவையில் படுத்த கோலத்தில் பரிநிர்வாணம் அடைந்தார். அப்பரிநிர்வானக் காட்சியை குசிநகரில் சிற்பமாக செதுக்கி வைக்கப்பட்டுள்ளது.

இதனையும் காண்க 

 லும்பினி
 கபிலவஸ்து
 வைசாலி
 சாரநாத்
 கயை
 சாஞ்சி
 ராஜகிரகம்
 சிராவஸ்தி
 அசோகரின் தூண்கள்
 புத்தகயா
 பர்குட் அசோகர் தூண்

மேற்கோள்கள்
A Literary History of Deoria & Kushinagar by Prof.(Dr.) M.A. Lari Azad (USM 1998 Ghaziabad)

வெளி இணைப்புகள்
https://www.google.co.in/maps/place/Kushinagar+Vipassana+Center/@26.7378232,83.8857087,17z/data=!3m1!4b1!4m2!3m1!1s0x0:0x43903748fcdbde0f
www.kushinagar.net
 Official Photo Gallery of Kushinagar
 Entry on Kusinara (Kushinagar) in the Dictionary of Pali Proper Names
 Photos of Kushinagar ruins and stupas
 Photos of Kushinagar
 Kushinagar Travel Guide   Kushinagar Photo Gallery, Temples At Kushinagar 

பௌத்த தொல்லியற்களங்கள்
உத்தரப் பிரதேச தொல்லியற்களங்கள்
பௌத்த கோயில்கள்
பௌத்த யாத்திரைத் தலங்கள்
உத்தரப் பிரதேச மாநிலத்திலுள்ள ஊர்களும் நகரங்களும்
இந்திய பௌத்த கோயில்கள்
ஆசிய மாதக் கட்டுரைகள் நவம்பர் 2015
பண்டைய இந்திய நகரங்கள்
ஊராட்சி ஒன்றிய துவக்கப் பள்ளி, அ. தாழையூர்

அ. தாழையூர் ஊராட்சி ஒன்றிய துவக்கப்பள்ளி, இந்தியாவின் தமிழ்நாடு மாநிலத்தில் சேலம் மாவட்டம், மகுடஞ்சாவடி ஒன்றியத்தில் உள்ளது. அ. தாழையூர் (அக்ரகார தாழையூர்) ஊராட்சி ஒன்றிய துவக்கப்பள்ளி 1954 ஆகஸ்ட் திங்கள் 8-ஆம் நாள் துவங்கப்பட்டது. இப்பள்ளிக்கு தேவையான நிலத்தை இவ்வூரை சேர்ந்த திரு. கந்தசாமி கவுண்டர் தானமாக வழங்கினார். பிறகு 1961 ஏப்ரல் திங்கள் 19-ஆம் நாள் தமிழக அரசு அங்கீகாரம் பெற்று செயல்பட்டு வருகிறது. இப்பள்ளியில் தற்போதுவரை 12 தலைமையாசிரியர்கள் பணியாற்றியுள்ளனர். இப்பள்ளி தேசிய நெடுஞ்சாலை-47ற்கும், சேலம்-ஈரோடு இருப்புப்பாதைக்கும் மிக அருகில் மகுடஞ்சாவடியில் இருந்து சங்ககிரி செல்லும் வழியில் 3 கி.மீ. தொலைவில் அமைந்துள்ளது.

நிர்வாகம் 
தமிழ்நாடு அரசின் தொடக்கக்கல்வித்துறையின் கீழ் செயல்படும் ஊராட்சி ஒன்றிய நடுநிலைப்பள்ளி மகுடஞ்சாவடி உதவித் தொடக்கக்கல்வி அலுவலர் அவர்களின் நிர்வாகத்தில் செயல்படுகிறது.ஒன்று முதல்  வகுப்பு இப்பள்ளியில் பயிற்றுவிக்கப்படுகிறது.

மாணவர்கள் மற்றும் ஆசிரியர்கள் 
இப்பள்ளியில் நூற்றுக்கும் மேற்பட்ட  மாணவர்கள் கல்வி பயின்று வருகின்றனர். ஒரு தலைமை ஆசிரியர்,  இடைநிலை ஆசிரியர்கள் பணியாற்றி வருகின்றனர்.

கற்றல் முறைகள் 
இப்பள்ளியில் ஒன்று முதல் நான்காம் வகுப்பு வரை செயல் வழிக்கற்றல் முறையிலும்  ஐந்தாம் வகுப்பு மாணவர்களுக்கு எளிய படைப்பாற்றல் கல்வி முறையில்  கற்றல் கற்பித்தல் நடைபெறுகிறது. விளையாட்டு வழிக் கல்வி,கணினி வழிக் கல்வி,சுற்றுச்சூழல் கல்வி மற்றும் நன்னலக் கல்வி கற்பிக்கப்படுகிறது.

செயல்பாடுகள்  
இப்பள்ளியில் கல்வி வளர்ச்சியை கண்காணிக்கவும் சுகாதாரத்தை பேனவும் பல்வேறு அமைப்புகள் ஏற்படுத்தப்பட்டுள்ளன.
 கிராமக் கல்விக் குழு
 பள்ளி மேலாண்மைக் குழு
 பெற்றோர் ஆசிரியர் கழகம்
 அன்னையர் குழு

மன்ற செயல்பாடுகள் 
பள்ளியில் பல்வேறு நோக்கங்களுக்காக வெவ்வேறு மன்றங்கள் தோற்றுவிக்கப்பட்டு செயல்பட்டு வருகின்றன. அவையாவன
 சுற்றுச்சூழல் மன்றம்
 அறிவியல் மன்றம்
 சமூக அறிவியல் மன்றம்
 கணிதம் மன்றம்
 தமிழ் இலக்கியம் மன்றம்
 ஆங்கில இலக்கியம் மன்றம் 
 சதுரங்க மன்றம்

விழாக்கள்
பள்ளியில் பல்வேறு விழாக்கள் நடத்தப்படுகின்றன.
 பள்ளி ஆண்டு விழா 
 விளையாட்டு விழா 
 கல்வி வளர்ச்சி நாள் விழா (காமராசர் பிறந்த தினம்)
 குழந்தைகள் தின விழா  
 அப்துல் கலாம் பிறந்த நாள் விழா
 உலக யோகா  தினம் 
 பொங்கல் தமிழர் திருநாள்

சேலம் மாவட்டத்திலுள்ள அரசுப் பள்ளிகள்
தமிழ்நாட்டு ஊராட்சி ஒன்றிய துவக்கப் பள்ளிகள்
பெத்தநாயக்கன்பாளையம்

பெத்தநாயக்கன்பாளையம் (Pethanaickenpalayam), சுருக்கமாக பெ.நா.பாளையம் எனவும் அறியப்படும் இது இந்தியாவின் தமிழ்நாடு மாநிலத்தில் அமைந்துள்ள சேலம் மாவட்டத்தில் இருக்கும் ஒரு பேரூராட்சி ஆகும். இவ்வூர் பெத்தநாயக்கன்பாளையம் வட்டம் மற்றும் பெத்தநாயக்கன்பாளையம் ஊராட்சி ஒன்றியம் ஆகியவற்றுக்கு நிர்வாகத் தலைமையிடமாக உள்ளது. பெத்தநாயக்கன்பாளையத்தில் பாயும் வசிஷ்ட ஆறு, முன்பு வேளாண்மைக்கு பயன்பட்டது. தற்போது ஆண்டின் மழைக்காலத்தில் மட்டுமே, சில நாட்கள் ஆற்றுநீர் குறைவாக ஓடும்.இங்கு சிறப்பு வாய்ந்த, புகழ்பெற்ற கொப்புக் கொண்ட பெருமாள் கோயில் உள்ளது. இங்கு லட்சக்கணக்கான பக்தர்கள் வருடாந்திரம் புரட்டாசி மாத சனிக்கிழமை நாட்களில், இக்கோயிலுக்கு சென்று வழிபடுவர். இக்கோயில் மலையின் உச்சியில் அமைந்துள்ளது. பக்தர்கள் செல்வதற்கு ஏதுவாக, மலையில் படிகட்டுகள் அமைக்கப்பட்டுள்ளன.

அமைவிடம் 
பெத்தநாயக்கன்பாளையம் பேரூராட்சிக்கு  45 கிமீ தொலைவில் சேலம் உள்ளது. இதன் கிழக்கில் ஆத்தூர் 12 கிமீ;  மேற்கில் வாழப்பாடி 13 கிமீ; வடக்கில் ஏத்தாப்பூர் 7 கிமீ; தெற்கில் தம்மம்பட்டி 35 கிமீ தொலைவில் உள்ளது.

பேரூராட்சியின் அமைப்பு                  
12.90 கிமீ பரப்பும்,  15  பேரூராட்சி மன்ற உறுப்பினர்களையும், 35 தெருக்களையும்  கொண்ட இப்பேரூராட்சி ஆத்தூர் சட்டமன்றத் தொகுதிக்கும், கள்ளக்குறிச்சி மக்களவைத் தொகுதிக்கும் உட்பட்டது.

மக்கள் தொகை பரம்பல் 
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி 4,611  வீடுகளும்,  17,678 மக்கள்தொகையும், கொண்டது.

இதனையும் காண்க 
 பெத்தநாயக்கன்பாளையம் வட்டம்
 பெத்தநாயக்கன்பாளையம் ஊராட்சி ஒன்றியம்

மேற்கோள்கள் 

சேலம் மாவட்டத்தில் உள்ள பேரூராட்சிகள்
பச்சமலை

பச்சமலை திருச்சி மாவட்டம் மற்றும் சேலம் மாவட்டங்களில் அமையப்பெற்ற கிழக்குத் தொடர்ச்சி குன்றாகும். இங்கு மரவள்ளி கிழங்கு முக்கியப் பயிராகப் பயிரிடப்படுகிறது. இம்மலையின் தொடர்ச்சியாக மண்மலை ஓன்றும் உள்ளது. பச்சமலை பகுதி 527.61 சதுர கீ.மீ. பரப்பளவு கொண்டது. இம்மலைப்பகுதியில் 35 காப்பு காடுகள் 19,075 எக்டேர் நிலப்பரப்பில் உள்ளன. இந்த மலை, கடல் மட்டத்திலிருந்து 160  முதல் 1,072 மீட்டர் உயரத்திலுள்ளது. இப்பகுதியில் 154 விதமான பறவையினங்களும்,135 விதமான பட்டாம்பூச்சி வகைகளும், சுமார் 50 மான் வகைகளும் வாழ்கின்றன. இதற்கு அருகே உள்ள சோலைமதி காப்புக் காட்டில் இந்திய சாம்பல் அணில்கள் காணப்படுகின்றன. மேலும் காட்டுப்பூனை, மரநாய், மலைப்பல்லி, மயில், குரங்கு, பறவைகளைக் கொல்லும் சிலந்தி, கண்ணாடி விரியன் பாம்பு ஆகிய உயிரினங்கள் இங்கு வாழ்கின்றன. இந்த மலையில் மழைக்காலத்தில் பெருக்கெடுக்கும் பெரியபக்களம், கோரையாறு அருவிகள் உள்ளன. இம்மலையில் ஏறுவதற்கு கணபாடி-கன்னிமார்சோலை பாதை, கணபாடி-ராமநாதபுரம் பாதை ஆகிய இரு பாதைகள் உள்ளன. அண்மையில் பச்சமலைப் பகுதியைச் சுற்றுலாத் தலமாக மேம்படுத்த தமிழக அரசு நிதி ஒதுக்கீடு செய்துள்ளது

மேற்கோள்கள்

திருச்சி மாவட்ட சுற்றுலாத் தலங்கள்
லெட்சுமிநாரயாணபுரம்

இலெட்சுமிநாராயணபுரம்  தமிழகத்தில் திருவாரூர் மாவட்டத்தில் அமைந்த ஒரு குக்கிராமம். இது சரியான பாதை வசதியற்ற ஒரு சிறிய கிராமம். இங்கு மக்களில் பெரும்பாலானோர் விவசாயிகளாவர். இங்குள்ள மக்கள் பொருளாதாரத்தில் பின் தங்கியுள்ளார்கள்.

அமைவிடம் 
இங்கு வாழும் மக்கள் பெரும்பாலானோர் சிவனையும் விஷ்ணுவையும் வணங்குகின்றனர். இந்த ஊர் திருவாரூர் சட்டமன்றத் தொகுதிக்கு உட்பட்டது. இது மன்னார்குடி என்ற ஊருக்கு கிழக்கே சுமார் 15 கி.மீ. தூரத்தில் அமைந்துள்ளது. மேலும் திருத்துறைப்பூண்டி என்ற ஊருக்கு வடக்கே சுமார் 12 கி.மீ. தூரத்தில் அமைந்துள்ளது. இந்த கிராமத்தில் முத்துமாரியம்மன் கோவில் உள்ளது.

தற்போது இந்த கிராமத்திற்கு புதிய சாலை வசதிகள் செய்யப்பட்டு பேருந்து வசதியும் செய்யப்பட்டுள்ளது.  இ்ந்த கிராமத்திற்கு மிக அருகில் புகழ் பெற்ற பொங்குசனீசுவரர் ஆலயம் அமைந்துள்ளது.

திருவாரூர் மாவட்டத்திலுள்ள கிராமங்கள்
ஊராட்சி ஒன்றிய நடுநிலைப் பள்ளி, சாணாரப்பட்டி

சேலம் மாவட்டம், எடப்பாடி வட்டம், கொங்கணாபுரம் ஒன்றியம், கோரணம்பட்டி கிராமத்தில் உள்ளது சாணாரப்பட்டி ஊராட்சி ஒன்றிய நடுநிலைப்பள்ளி இங்கு 216 மாணவ மாணவிகள் கல்வி பயிலுகின்றனர். மூன்று இடைநிலை ஆசிரியர்கள், மூன்று பட்டதாரி ஆசிரியர்கள், மூன்று தொகுப்பூதிய ஆசிரியர்கள் மற்றும் தலைமையாசிரியர் என மொத்தம் பத்து பேர் உள்ளனர். இங்கு ஒன்று முதல் எட்டுவகுப்பு வரை உள்ளது. தமிழ்வழி மற்றும் ஆங்கிலவழிக்கல்வி உள்ளது. பசுமைப் படை, சாரண சாரணியர் படை,செஞ்சிலுவைச் சங்கம், அறிவியல் கழகம், சதுரங்க மன்றம் போன்றவை செயல்படுகின்றன.

சேலம் மாவட்டத்திலுள்ள அரசுப் பள்ளிகள்
ஊராட்சி ஒன்றிய நடுநிலைப் பள்ளி, வீரனூர்

ஊராட்சி ஒன்றிய நடுநிலைப்பள்ளி வீரனூர் தமிழ்நாட்டில் சேலம் மாவட்டத்தில் மேட்டூர் வட்டத்தில் கோனூர் ஊராட்சியில் அமைந்துள்ளது. 1954 ம் ஆண்டு தொடக்கப் பள்ளியாக ஆரம்பிக்கப்பட்டு 2004 , ஆண்டு நடுநிலைப்பள்ளியாக தரம் உயர்த்தப்பட்டு செயல்பட்டு வருகிறது. இப்பள்ளியானது காவிரிக் கரையோரத்தில் இயற்கைச் சூழ்நிலையில் அமைந்துள்ளது.

சேலம் மாவட்டத்திலுள்ள அரசுப் பள்ளிகள்
ஊராட்சி ஒன்றிய நடுநிலைப் பள்ளி, சேத்துக்குழி

சேத்துக்குழி ஊராட்சி ஒன்றிய நடுநிலைப்பள்ளி, தமிழ்நாட்டில் சேலம் மாவட்டம், மேட்டூர் வட்டம், கொளத்தூர் ஒன்றியம், சேத்துக்குழிக் கிராமத்தில் அமைந்துள்ளது. ஊராட்சி ஒன்றியத் துவக்கப் பள்ளி 1965 ல் தொடங்கப்பட்டது. 2004-2005 ம் ஆண்டு நடுநிலைப்பள்ளியாகத் தரம் உயர்த்தப்பட்டது. பள்ளியைச் சுற்றிலும் மேட்டூர் அணை நீர்சூழ்ந்த நிலையில் பார்ப்பதற்கு அழகான சூழலில் பள்ளிக்கூடம் அமைந்துள்ளது. இப்பள்ளியில் மாணவர்களுக்குத் தரமான முறையில் கல்வி வழங்கப்படுகின்றது.

அமைவிடம்
சேத்துக்குழிக் கிராமம் மேட்டூர் அணையின் நீர்ப்பிடிப்புப் பகுதியை ஒட்டி அமைந்துள்ளது.

சேலம் மாவட்டத்திலுள்ள அரசுப் பள்ளிகள்
கண்ணனூர் மாரியம்மன் கோயில் (தாரமங்கலம்)

கண்ணணூர் மாரியம்மன் கோவில் (kannanur mariamman) என்பது சேலம் மாவட்டம் தாரமங்கலத்தில் அமைந்துள்ளது. இங்கு பூ மிதித்தல் திருவிழா ஆடி மாதம் நடைபெறுகிற்து. 21 நாட்கள் காப்பு கட்டி கொண்டாடப்படுகிற்து. சுற்றியுள்ள கிராம மக்கள் அனைவரும் பண்டிகையை கொண்டாடுவர். தனது பக்தருக்காக நீதிமன்றத்தில் அம்மன் சாட்சி சொன்னதாக ஒரு செவிவழி செய்தி உண்டு.
சேலம் மாவட்டத்திலுள்ள கோயில்கள்
ஆப்பியா

ஆப்பியா (Apia) சமோவாவின் மிகப்பெரிய நகரமும் நாட்டுத்  தலைநகரமும் ஆகும். 1900 முதல் 1919 வரை இது செருமானியச் சமோவாவின் தலைநகரமாக இருந்தது. சமோவாவின் இரண்டாவது மிகப்பெரும் தீவான உபோலுவின் மத்திய வடக்கு கடலோரத்தில்  இந்த நகரம் அமைந்துள்ளது.  சமோவாவிலுள்ள ஒரே "நகரமான" ஆப்பியா டுவாமசாகா மாவட்டத்தில் உள்ளது.

ஆப்பியா நகரகப் பகுதியின் மக்கள்தொகை  36,735 (2011 கணக்கெடுப்பு) ஆகும். லெடோகோ சிற்றூரிலிருந்து வைடெலே எனப்படும் ஆப்பியாவின் புதுத் தொழிற்பேட்டை வரை அபியா நகரகப் பகுதி விரிந்துள்ளது.

வரலாறு

ஆப்பியா துவக்கத்தில் ஓர் சிற்றூராக இருந்தது; (1800இல் மக்கள்தொகை 304 மட்டுமே தற்போது பல சிற்றூர்கள் இணைந்து விரிந்துள்ள ஆப்பியா எனப்படும் தலைநகரின் ஒருபகுதியாக இன்னமும் இந்த சிற்றூர் உள்ளது.  நாட்டின் மற்றக் குடியிருப்புக்களைப் போலவே ஆப்பியா சிற்றூருக்கும் பரம்பரை மட்டாய் தலைவர்களும்  ஃபா அலுபெகா (மரபு & வழக்கமான வாழ்த்துகள்) சடங்குகளையும் கொண்டுள்ளனர்.

தற்போதைய தலைநகர் ஆப்பியா 1850களில் நிறுவப்பட்டது; 1959 முதல் சமோவாவின் அலுவல்முறை தலைநகரமாக உள்ளது.

மார்ச்சு 15, 1889இல் வீசிய சுறாவளியின்போது செருமனி, பிரித்தானியா, ஐக்கிய அமெரிக்காவின் போர்க்கப்பல்கள் துறைமுகத்தை விட்டு அகல மறுத்த நிகழ்ச்சி வரலாற்றில் புகழ் பெற்றது. எதிர்வரும் சூறாவளியால் கபல்கள் அழியக்கூடும் என்ற நிலையிலும் முதலில் பின்வாங்கினால் தோல்வியாகக் கருதப்படும் என்று  விடாப்பிடியாக நகரமறுத்து மூழ்கின.   பிரித்தானிய கப்பல் கல்லியோப் மட்டுமே ஒருமணிக்கு ஒரு மைல் என்ற வேகத்தில் நகர்ந்து  புயலில் இருந்து தப்பித்தது.  இந்த பிடிவாதத்தால் கிட்டத்தட்ட 200 அமெரிக்க, செருமானியர்கள் உயிரிழந்தனர்; ஆறு கப்பல்கள் மூழ்கின அல்லது செப்பமிடவியலா நிலை அடைந்தன.

1900களில் நாட்டின் விடுதலை இயக்கத்தின்போது தேசிய மாவ் இயக்கத்தினரின் போராட்டத்தினால் அபியாவின் சாலைகள் அமைதியான ஊர்வலங்களால் நிறைந்தது.  திசம்பர் 28, 1929இல் நியூசிலாந்தின் காவல்படையால் மாவு அமைதி ஊர்வலத்தில் வந்த தலைவர் டுபுவா டமாசெசு லீலோபி கொல்லப்பட்டது "கருப்பு சனிக்கிழமை" எனப்படுகின்றது.

புவியியல்

வைசிகானோ ஆற்றின் கழிமுகத்தில் இயற்கைத் துறைமுகமாக அபியா  அமைந்துள்ளது.  472 மீ உயரமுள்ள வேயா மலையின் தெற்கில் நேரடி கீழான குறுகிய கடலோரச் சமவெளியில் அபியா உள்ளது. இந்த மலையில்தான் புகழ்பெற்ற ஆங்கில எழுத்தாளர் ஆர். எல். இசுட்டீவன்சன் புதைக்கப்பட்டுள்ளார்.  வைசிகானோ ஆற்றின் இருபுறமும் இரு மலை விளிம்புகள் பரவியுள்ளன. இந்த விளிம்புகளின்மீது சாலைகள் அமைக்கப்பட்டுள்ளன. மேற்கு புறமுள்ள சாலை கிராசு ஐலாந்து சாலை உபோலு தீவின் வடக்கிலுருந்து தெற்காக தெற்கு கடற்கரைவரை செல்கிறது.

மேற்சான்றுகள்

வெளியிணைப்புகள் 

 View of Apia, the Capital of Samoa, One of the Islands in the Pacific Ocean , from Harper's Weekly, 12 January 1895 by D.J. Kennedy, the Historical Society of Pennsylvania

ஓசியானியா தலைநகரங்கள்
சமோவா
நாயக்கர் அரச மரபு

நாயக்க அரச மரபுகள் (Nayaka dynasties) விஜயநகரப் பேரரசின் வீழ்ச்சிக்குப் பின்னர் உருப்பெற்றவை ஆகும். இவர்கள் விஜயநகரப் பேரரசின் ஆட்சியில் இராணுவத் தளபதிகளாக இருந்தோரின் வம்சாவழியாவர். தலிகோட்டா சண்டையின் பின்னர் இவர்களில் பெரும்பாலானோர் விடுதலையை அறிவித்தனர். நாயக்கர்களின் இராச்சியங்கள் பின்வருமாறு:

 மதுரை நாயக்கர்கள்
 தஞ்சை நாயக்கர்கள்
 செஞ்சி நாயக்கர்கள்
 காளகத்தி நாயக்கர்
 சித்திரதுர்க நாயக்கர்கள்
 பேளூர் நாயக்கர்கள்
 வேலூர் நாயக்கர்
 கண்டி நாயக்கர் 
 கேளடி நாயக்கர்கள்

மேற்கோள்கள் 

இந்திய அரச மரபுகள்

தமிழ்நாட்டு அரச வம்சங்கள்
மினோவியக் காளை பாய்பவர் (பிரித்தானிய அருங்காட்சியகம்)

இக்கட்டுரையில் மினோவியக் காளை பாய்பவர் (Minoan Bull-leaper) என்பது, பிரித்தானிய அருங்காட்சியகத்தில் உள்ள காளையையும் பாய்பவரையும் காட்டும் வெண்கலச் சிற்பத்தைக் குறிக்கும். மினோவியக் காளை பாய்தலைக் காட்டும் பெருமளவுக்கு முழுமையான சிற்பம் இதுவே எனக் கருதப்படுகிறது. இக்காலத்தில் கிரேத்தாத் தீவில் காளை பாய்தல் நிகழ்வு இடம்பெற்றாலும் கூட, சிற்பத்தில் காட்டப்பட்டுள்ள பாய்ச்சல் நடைமுறையில் சாத்தியம் இல்லாதது. இதனால் இது ஒரு மிகைப்படுத்தப்பட்ட காட்சி என்ற கருத்து நிலவுகிறது. இக்கருத்துக்கு, தற்காலத்தில் பிரான்சு, எசுப்பெயின் ஆகிய நாடுகளில் உள்ள காளை பாய்பவர்களின் குறிப்புகள் வலுவூட்டுகின்றன.

மேற்கோள்கள்

இவற்றையும் பார்க்கவும்
 100 பொருட்களில் உலக வரலாறு

பிரித்தானிய அருங்காட்சியகத்தில் உள்ள பொருட்கள்
தொல்பொருட்கள்
ஒவ்வொருவருக்கான வாகன அடிப்படையில் நாடுகளின் பட்டியல்

இது ஒரு ஒவ்வொருவருக்கான வாகன அடிப்படையில் நாடுகளின் பட்டியல் ஆகும்.

இங்கு வாகனம் என்பதனுள் தானுந்துகள், விளையாட்டு மற்றும் பயன்பாட்டிற்கான மகிழுந்துகள், சுமையுந்துகள், சிற்றூர்திகள், பேருந்துகள், சரக்குந்துகள் போன்றவை அடங்குகின்றன. இதனுள் விசையுந்துகளும் பிற இருசக்கர வாகனங்களும் உள்ளடக்கப்படவில்லை

See also 
ஊர்தித் தொழில்துறை
மோட்டார் வாகனங்கள் உற்பத்தி செய்யும் நாடுகளின் வரிசைப் பட்டியல்

References 

நாடுகள் தொடர்பான பட்டியல்கள்
மேன்மைமிகு மன்னர் கல்லூரி, புதுக்கோட்டை

மாட்சிமை தங்கிய மன்னர் கல்லூரி (H. H. The Rajah's College, Pudukkottai) என்பது இந்தியாவின் தமிழ்நாட்டில், புதுக்கோட்டை மாவட்டத்தில் தன்னாட்சி தகுதியுடன் செயற்பட்டுவரும் தமிழக அரசின் கலை அறிவியல் கல்லூரியாகும். இக்கல்லூரி 1857ஆம் ஆண்டில் அப்போதைய புதுக்கோட்டை சமஸ்தானத்தின் மன்னர் இராமச்சந்திர தொண்டைமானால் தொடங்கப்பட்டது. தற்போது பாரதிதாசன் பல்கலைக்கழக இணைவு பெற்ற தன்னாட்சி கல்லூரியாக செயற்பட்டுவருகிறது. இக்கல்லூரி, மன்னர் கல்லூரி எனவும் பரவலாக அறியப்படுகிறது.

துறைகள்
இந்த கல்லூரி வெவ்வேறு பிரிவுகளில் 20 பட்ட, பட்ட மேற்படிப்புகளை வழங்குகிறது. 

 தமிழ்
 ஆங்கிலம்
 இந்தி
 வணிக நிர்வாகவியல்
 வணிகவியல்
 பொருளியல்
 வரலாறு
 கணிதம்
 உடற்கல்வி
 இயற்பியல்
 வேதியியல்
 தாவரவியல்
 விலங்கியல்
 கணினி அறிவியல்
 உடற்கல்வியியல்

இதனையும் காண்க 
 புதுக்கோட்டை மாவட்டத்திலுள்ள கல்வி நிலையங்கள்

மேற்கோள்கள்

வெளியிணைப்புகள் 

புதுக்கோட்டை மாவட்டத்திலுள்ள அரசினர் கலைக் கல்லூரிகள்
பாரதிதாசன் பல்கலைக்கழக இணைவுக்கல்லூரிகள்
தரவா

நடு அமைதிப் பெருங்கடலின் பவளத் தீவுகளில் ஒன்றான தரவா (Tarawa) கிரிபட்டி குடியரசின் தலைநகரமாகவும் விளங்குகின்றது. இது வடக்குத் தரவா என்றும் தெற்குத் தரவா என்றும் பிரிக்கப்பட்டுள்ளது; வடக்குத் தரவாவில் கில்பெர்ட் தீவுகளில் பல தொலைதூரத் தீவுகள்  அடங்கியுள்ளன. தெற்குத் தரவாவில் நாட்டின் மக்கள்தொகையில் பாதியாக 50,182  பேர் வசிக்கின்றனர்.  வெளிநாட்டு மக்களுக்கு  இரண்டாம் உலகப் போரின் போது இங்கு நிகழ்ந்த தரவா சண்டையால் இப்பவளத்தீவு அறிமுகமானது.

புவியியல்

தரவாவில் 500 கிமீ2 பரப்புள்ள கடற்காயலும் அகலமான கடலடிப் பாறையும் உள்ளது. அனைத்துவிதமான மீன்களும்  ஓடுடைமீன்களும் இயற்கையாகவே கிடைத்தாலும் வளர்ந்து வரும் பெரும் மக்கள்தொகையால் கடல்சார் வளங்கள் மிக அதிகயளவில் அறுவடை செய்யப்பட்டு வருகின்றன.  அடிக்கடி வறட்சி ஏற்பட்டாலும் சாதாரண ஆண்டுகளில் பெய்யும் மழை ஈரப்பலா, பப்பாளி, வாழை மரங்களையும் தென்னை, தாழை மரங்களையும் வளர்க்கப் போதுமானதாக உள்ளது.

வடக்குத் தரவாவில் பல தொடர்ச்சியான தீவுத்திட்டைகள் அடங்கியுள்ளன; இவற்றில் மிகவும்  வடக்கில் புராரிகி தீவுத்திட்டை உள்ளது. இந்தத் தீவுத்திட்டைகளிடையே உள்ள பரந்த கடல்வெளிகளை குறைந்த அலையோதம் இருக்கும் போது கடப்பது எளிதாகும்.

தெற்குத் தரவாவில் பாலங்கள் கட்டப்பட்டு, மேற்கிலுள்ள பெதியோ தீவுத்திட்டை முதல் வடகிழக்கிலுள்ள புயோடா தீவுத்திட்டை வரை, ஒரே நிலப்பட்டையாக உள்ளது.

நிர்வாகம்
தரவா பவளத்தீவில்  மூன்று நிர்வாக பிரிவுகள் உள்ளன:
பெடியோ டவுன் கவுன்சில் (அல்லது BTC), - பெடியோ தீவுத்திட்டை;
டெய்னைனானோ ஊரக மன்றம்  (அல்லது TUC), பைரிக்கியிலிருந்து பொன்ரிக்கி வரை  
யூதன் தரவா மன்றம்  (அல்லது ETC), வடக்குத் தரவாவிற்கு அல்லது  தரவா லெடா (பொன்ரிக்கிக்கு கிழக்குப் புறமுள்ள அனைத்துத்  தீவுத்திட்டைகளும் சாலையால் தெற்கு தரவாவுடன் இணைக்கப்பட்டுள்ள புயோடாவும்).

அம்போவில் சட்டப் பேரவையும் பைரிக்கியில் அரசு மாளிகையும் உள்ளன. கிரிபாட்டி அரசின் வெவ்வேறு அமைச்சகங்களும் பெடியோ முதல் தெற்கு நவேரவேர் வரையிலும் அமைந்துள்ளன.

மேற்சான்றுகள்

வெளி இணைப்புகள்

Tarawa on The Web - A History of the Bloodiest Battle 
The Marine Assault of Tarawa
Tarawa the Aftermath 
"Tarawa" the USCG cat
Exhibit: The Alfred Agate Collection: The United States Exploring Expedition, 1838-1842  from the Navy Art Gallery
Return to Tawara

தீவு நகரங்கள்
ஓசியானியா தலைநகரங்கள்
கிரிபட்டி
பீனா அகர்வால்

பீனா அகர்வால் (Bina Agarwal) பொருளாதாரப் பேராசிரியரும், தில்லி பல்கலைக்கழகப் பொருளாதார வளர்ச்சி நிறுவனத்தின் இயக்குநரும் ஆவார். இவர் நிலம், வாழ்வாதாரம் மற்றும் சொத்துரிமை, சூழல் மற்றும் வளர்ச்சி, அரசியல் பொருளாதாரம், வறுமை மற்றும் சமத்துவமின்மை, சட்ட மாற்றம், விவசாயம் மற்றும் தொழில்நுட்ப மாற்றங்கள் போன்றவற்றைப் பற்றி விரிவாக எழுதியுள்ளார்.அவரது படைப்புகளில்  மிகச் சிறந்ததாகக் கருதப்படும்  A Field of One's Own: Gender and Land Rights in South Asia என்ற புத்தகம், அரசாங்கங்களும், அரச சார்பற்ற நிறுவனங்களும் சர்வதேச நிறுவனங்களும், நிலம் மற்றும் சொத்துரிமையில் பெண்களின் உரிமைகளை ஊக்குவிப்பதில் எப்படிப் பங்காற்றின என்பதை அழுத்தமாகக் கூறியது. இது லத்தின் அமெரிக்காவிலும் மற்றும் உலகளவிலும் பல ஆராய்ச்சிகளை மேற்கொள்ளத் தூண்டியது.

மேற்கோள்கள்

பெண் பொருளியலாளர்கள்
இந்தியப் பொருளியலாளர்கள்
வாழும் நபர்கள்
இலக்கியம் மற்றும் கல்வியில் பத்மசிறீ விருது பெற்றவர்கள்
1951 பிறப்புகள்
இந்தியப் பெண்ணியவாதிகள்
இந்தியப் பெண் அறிவியலாளர்கள்
தில்லிப் பெண் அறிவியலாளர்கள்
இஷா தல்வார்

இஷா தல்வார் என்பவர் மலையாளம், தெலுங்கு, இந்தி மற்றும் தமிழ் திரைப்படங்களில் நடிக்கும் ஒரு இந்தியத் திரைப்பட நடிகை ஆவார். இவர் தட்டத்தின் மறயத்து என்னும் மலையாளத் திரைப்படம் மூலம் அறிமுகம் ஆனார்.

படங்களின் பட்டியல்

மேற்கோள்கள்

https://en.wikipedia.org/wiki/Isha_Talwar
http://www.ishatalwar.com/
http://www.filmibeat.com/celebs/isha-talwar.html

1987 பிறப்புகள்
மலையாளத் திரைப்பட நடிகைகள்
தெலுங்குத் திரைப்பட நடிகைகள்
வாழும் நபர்கள்
இந்திய நடிகைகள்
நவம்பர் 2015

நவம்பர் 2015 (November 2015), 2015 ஆம் ஆண்டின் பதினோராம் மாதமாகும்.

சிறப்பு நாட்கள் 
 நவம்பர் 3 - சக்தி நாயனார் குருபூசை
 நவம்பர் 10 - தீபாவளி
 நவம்பர் 12 - கந்த சஷ்டி விரதம் ஆரம்பம்
 நவம்பர் 13 - பூசலார் நாயனார் குருபூசை

நிகழ்வுகள்

இறப்புகள்
 நவம்பர் 1 - ஆ. வேலுப்பிள்ளை, ஈழத்துத் தமிழறிஞர், பேராசிரியர் (பி. 1936)
 நவம்பர் 3 - டொம் கிரவெனி, இங்கிலாந்து துடுப்பாட்ட வீரர் (பி. 1927)
 நவம்பர் 8 - மாதுலுவாவே சோபித்த தேரர், இலங்கைப் பௌத்த பிக்கு, மனித உரிமை செயற்பாட்டளர் (பி. 1942)
 நவம்பர் 9 - சிற்பி, ஈழத்து எழுத்தாளர் (பி. 1933)
 நவம்பர் 14 - கே. எஸ். கோபாலகிருஷ்ணன், தமிழ்த் திரைப்பட இயக்குநர் (பி. 1929)
 நவம்பர் 17 - பித்துக்குளி முருகதாஸ், பக்திப் பாடகர் (பி. 1920)
 நவம்பர் 18 - கா. மீனாட்சிசுந்தரம், தமிழறிஞர் (பி. 1925)
 நவம்பர் 22 - சலாகுதீன் காதர் சௌத்ரி, வங்காளதேச அரசியல்வாதி, போர்க்குற்றவாளி (பி. 1949)

2015
2015
தலைக்கோட்டை

தலைகோட்டை அல்லது தலிகோட்டா (Talikota or Talikote) இந்தியாவின் கருநாடகம் மாநிலத்தின் பிஜப்பூர் மாவட்டத்தில் உள்ள ஒரு நகரப் பஞ்சாயத்தாகும். பிஜப்பூர் நகரத்திலிருந்து 85 கி மீ தொலைவில், தோனி ஆற்றின் வடகரையில் அமைந்துள்ளது. தலைக்கோட்ட்டையில் 26 சனவரி 1565 1565 அன்று விசயநகரப் பேரரசு - தக்கான சுல்தானகத்திற்கு இடையே தலைகோட்டை போர் நடந்தது. தலைக்கோட்டையில் புகழ் பெற்ற காசுகடேசுவரர் கோயில் அமைந்துள்ளது.

மக்கள் பரம்பல்
2011ஆம் ஆண்டு மக்கட்தொகை கணக்கெடுப்பின்படி, தலைகோட்டையின் மக்கள் தொகை 26,205 ஆகும். ஆண்கள் 56%, பெண்கள் 44%, எழுத்தறிவு விகிதம் 72% ஆகும்..

மேற்கோள்கள்

வெளி இணைப்புகள்

கர்நாடகப் புவியியல்
பிஜாப்பூர் மாவட்டம்
கருநாடக மாநிலத்திலுள்ள ஊர்களும் நகரங்களும்
லித்தர் பள்ளத்தாக்கு

லித்தர் பள்ளத்தாக்கு (Lidder Valley or  Liddar Valley)  இந்தியாவின் ஜம்மு காஷ்மீர் மாநிலத்தில், அனந்தநாக் மாவட்டத்தில், பகல்கம் வருவாய் வட்டத்தில் இமயமலையில் அமைந்துள்ள சிறு நகரம். லித்தர் பள்ளத்தாக்கில் லித்தர் ஆறு பாய்கிறது.அனந்தநாக் நகரத்திலிருந்து 7 கிலோ மீட்டர் தொலைவிலும், காஷ்மீர் நகரத்திலிருந்து தென் கிழக்கில் 62 கிலோ மீட்டர் தொலைவிலும் லித்தர் பள்ளத்தாக்கு அமைந்துள்ளது. லித்தர் சமவெளி இமயமலையில் 40 கிலோ மீட்டர் நீளமும், ஐந்து கிலோ மீட்டர் அகலம் கொண்ட லித்தர் பள்ளத்தாக்கில் மலையருவிகள் அதிகம் கொண்டது.

 லித்தர் பள்ளத்தாக்கு ஜம்மு காஷ்மீர் மாநிலத்தில் உள்ள சுற்றுலா தலங்களில் ஒன்றாகும். அமர்நாத் குகைக் கோயிலுக்குச் செல்லும் பக்தர்கள் லித்தர் பள்ளத்தாக்க்கில் உள்ள, சந்தன்வாரி, பிசு டாப், சேஷ்நாக் மற்றும் பஞ்சதரணி வழியாக பயணிக்க வேண்டும்.

சூழியல்
இப்பள்ளத்தாக்கில் லித்தர் ஆறும், ஓடைகளும், பனி படர்ந்த கொடுமுடிகளும் கொண்டுள்ளது. லித்தர் பள்ளத்தாக்கில் இமாலயக் கருங்கரடி, பழுப்புக் கரடி, பனிச் சிறுத்தை, பனி மான்கள் காணப்படுகிறது. லித்தர் பள்ளத்தாக்கில் தாட்சிகாம் தேசியப் பூங்கா அமைந்துள்ளது (Dachigam National Park). தேவதாரு மரங்கள் அதிகம் கொண்டுள்ளது.

இதனையும் காண்க
 பகல்கம்
 அனந்தநாக்
 லித்தர் ஆறு

மேற்கோள்கள்

இந்தியப் பள்ளத்தாக்குகள்
ஜம்மு காஷ்மீர் புவியியல்
அனந்தநாக் மாவட்டம்
மெட்ரோஜெட் விமானம் 9268

மெட்ரோஜெட் விமானம் 9268 (Metrojet Flight 9268) என்பது எகிப்து நாட்டில் உள்ள சினாய் கோஸ்டல் ரிசார்ட்டில் இருந்து ரஷ்யாவின் செயின்ட் பீ்ட்டர்ஸ்பெர்க் நோக்கி சென்றுகொண்டிருக்கையில், அக்டோபர் 31, 2015 அன்று விபத்துக்குள்ளாகி வீழ்ந்து நொறுங்கிய ரஷ்யா நாட்டு வானூர்தி ஆகும். விமானத்தில் பயணம் செய்த 24 குழந்தைகள் உள்ளிட்ட 217 பயணிகளும், 7 பணியாளர்களும் உயிரிழந்தனர்.

விமானம் வீழ்ந்து நொறுங்கிய விவரம்

சார்ம் எல்-சேக் வானூர்தி நிலையத்திலிருந்து உருசியாவின் புல்கொவொ வானூர்தி நிலையத்திற்கு, 06:51 மணியளவில் 9268 எனும் எண்ணைக் கொண்ட வானூர்தி கிளம்பியது. கிளம்பிய 23 நிமிடங்கள் கழித்து, சைப்ரசு விமானக் கட்டுப்பாட்டு அறையுடனான தொடர்பினை வானூர்தி இழந்தது.

பயணிகள் மற்றும் பணிக்குழுவினர்

வானூர்தி விவரங்கள்
ஏர்பஸ் A321 - 231 வகையைச் சேர்ந்த இந்த வானூர்தி, 18 ஆண்டுகள் வயதுடையது.  IAE V2533 எனும் பெயருடைய எஞ்சின்கள் இரண்டின் மூலமாக இயங்கிய இந்த வானூர்தி, 220 பயணிகளை ஏற்றிச் செல்லத்தக்க வகையில் வடிவமைக்கப்பட்டதாகும். 56,000 பறப்பு மணித்தியாலங்களைக் கொண்டிருந்த இந்த வானூர்தி, மொத்தமாக  21,000 முறை பறந்திருந்தது.

மேற்கோள்கள்

வெளியிணைப்புகள்
 Sinai plane crash: How tragedy unfolded
 Full flight history for flight 7K9268
 Air disasters timeline

2015 இல் வானூர்தி விபத்துகளும் நிகழ்வுகளும்
எகிப்தில் நிகழ்வுகள்
சம்யுக்தா

சம்யுக்தா (Samyukta), கன்னோசி நாட்டின் மன்னன் செயச்சந்திரனின் மகள்.  தில்லி மற்றும் அஜ்மீர் ஆகிவைகளை தலைநகரங்களாகக் கொண்ட பிரித்திவிராஜின் காதல் மனைவியாவார். மத்தியகால இந்தியாவில் ராணி சம்யுக்தா -  பிரிதிவிராஜின் காதல் கதைகள் மிகப் பிரபலம்.

சம்யுக்தாவின் திருமணம்
கன்னோசி மன்னன் செயசந்திரனும், தில்லி பேரரசர் பிரிதிவிராஜ் சௌகானும் இராஜபுத்திர குலத்தவர்கள்.  அரசர் பிரிதிவி மற்றும் சம்யுக்தா இருவரும் காதல் கொண்டனர். ஆனால் கன்னோசி மன்னர் செயசந்திரன் இருவரின் காதலை ஏற்று திருமணம் செய்து வைக்க மறுத்துவிட்டார். அத்துடன் நில்லாது சம்யுக்தாவிற்கு திருமண சுயம்வரம் உறுதி செய்தார். சுயம்வரத்திற்கு பிரிதிவிராஜ் சௌகானைத் தவிர மற்ற இளவரசர்களுக்கு அழைப்பு விடுத்தார். இதனை கேள்விப்பட்ட பிரிதிவிராஜ் சௌகான் மிக்க கோபம் கொண்டு, கன்னோசியிலிருந்து சம்யுக்தாவை கடத்திச் சென்று, கோலாகலமாக திருமணம் செய்து கொண்டார்.

சம்யுக்தாவின் மரணம் 
கோரி முகமது தில்லியின் மீது முதலில் படையெடுப்பு செய்தபோது பிரிதிவிராஜன் வென்றார்.ஆணால் அவனை கொல்லாமல் மன்னித்துவிட்டார்.அடுத்த கோரி முகமது படையேடுப்பின் போது பிரிதிவிக்கு எதிராக கோரியின் படையில் இம்முறை பிரிதிவியின் மனைவி ராணி சம்யுக்தாவின் தந்தையின் படையும் சேர்ந்து போரிட்டதால் வீரமரணம் அடைந்தார் மாமன்னர் பிரிதிவி அவரது மரணம் தெரிந்ததும் ராணி சம்யுக்தா தற்கொலை செய்து கொன்டார்.

ராணி சம்யுக்தா திரைப்படம்
தமிழ்நாட்டில் எம்.ஜி.ஆர் நடித்த ராணி சம்யுக்தா என்ற திரைப்படம் 1962இல் வெளிவந்தது.  சம்யுக்தா - பிரிதிவிராஜ் காதல் கதை குறித்து தொலைக்காட்சி (ஸ்டார் பிளஸ்) தொடர்கள் வெளிவந்தது. மேலும் ராணி சம்யுக்தா என்ற பெயரில் பல வரலாற்று 
புதினங்கள் வெளியாயின.

இதனையும் காண்க
 செயசந்திரன்
 பிருத்திவிராச் சௌகான்

மேற்கோள்கள் 

இந்திய அரச குடும்பப் பெண்கள்
1192 இறப்புகள்
தற்கொலை செய்து கொண்டோர்
சுகுமி

சுகுமி (Sukhumi அல்லது Sokhumi, , சுகும்) மேற்கு சியார்சியாவின் நகரமும், கருங்கடல் பகுதியில் உள்ள சர்ச்சைக்குரிய அப்காசியாவின் தலைநகரமும் ஆகும். 1990களின் ஆரம்பத்தில் இடம்பெற்ற சியார்சிய-அப்காசியப் பிரச்சினையில் இந்நகரம் பெரிதும் பாதிப்படைந்திருந்தது.

சுகுமி நகரம் கருங்கடலின் கிழக்குக் கரையில் அமைந்துள்ளது. துறைமுகமாகவும், முக்கிய தொடருந்து சந்தியாகவும் செயல்படும் சுகுமி ஒரு முக்கிய சுற்றுலாத் தலமும் ஆகும். கடற்கரைகள், உடல்நல நிலையங்கள், கனிம மருத்துவ நீரூற்றுகள், கொண்ட இந்நகர் வெப்பமண்டலங்களின் ஒரப்பகுதிகளைச் சார்ந்த காலநிலையைக் கொண்டது. இங்குள்ள தாவரவியல் பூங்கா 1840 ஆம் ஆண்டில் நிறுவப்பட்டது.

அப்காசிய அரசுப் பல்கலைக்கழகம், சுகும் திறந்த கல்விக்கழகம் ஆகிய அறிவியல் ஆய்வுக் கல்வி நிலையங்கள் இங்குள்ளன. 1945 ம்தல் 1954 வரை இங்குள்ள இலத்திரனியற்பியல் ஆய்வுகூடம் சோவியத் அணுவாயுதங்கள் தயாரிப்பில் ஈடுபட்டிருந்தன.

மேற்கோள்கள்

வெளி இணைப்புகள்

 GigaCatholic for the titular see, linking to incumbent biographies
 UNOMIG photo gallery of Sukhumi 
 Suhumi webcam
 News from FM Radio Abkhazia 

அப்காசியா
ஆசியத் தலைநகரங்கள்
ஐரோப்பியத் தலைநகரங்கள்
சியார்சியா
மகாலிங்கேசுவரர் கோயில்

மரகதவல்லி உடனுறை மகாலிங்கேசுவரர் கோயில் என்பது தமிழ்நாட்டின், திண்டுக்கல் மாவட்டம், சாணார்பட்டி ஒன்றியம், தவசிமடை (624 304) கிராமத்தில் அமைந்துள்ளது. இங்கு பரத்வாசர் எனும் பத்து அடி உயரமுடைய முனிவர் வாழ்ந்து சமாதி அடைந்த இடம் என நம்பப்படுகிறது. அவருடைய சமாதி அங்குள்ளது. அவர் ஆன்மீக 'ஒடுக்கம்' அடைந்த இடமாதலால் இவ்விடம் 'ஒடுக்கம்' என்ற பெயரிலேயே அழைக்கப்பெறுகிறது. இராமர் தம் வனவாசத்தின் போது அனுமனோடு தன் உணவைப் பங்கிட வாழை இலையின் நடுவே 'கோடு' போட்டது இத்தலமே என்ற தொன் நம்பிக்கை மக்களிடம் உலவுகிறது. 

சிறுமலையின் அடிவாரத்தில் அமைந்த இக்கோயில் பன்னெடுங்காலமாக மரங்கள் அடர்ந்து, பல அரிய மூலிகைகளின் உறைவிடமாக இருந்தது. கடந்த பத்தாண்டுகளில் இக்கோயில் 'மகம்' நட்சத்திரத்துக்குரிய கோயிலாக உள்ளது. பிரதோசம் உட்பட சிவபெருமானுக்கு உகந்த நாட்களில் சிறப்பு வழிபாடுகள் நடத்தப் பெறுகின்றன. திண்டுக்கல் மாவட்டத்தின் பல பகுதிகளில் இருந்தும் மக்கள் இவ்வாலயத்திற்கு வருகை புரிகின்றனர்.

மேற்கோள்கள்

வெளியிணைப்புகள்
தவசிமடை-சிவன்/மகாலிங்கேசுவரர்

() - புவியியல் ஆள்கூறுகள் 

திண்டுக்கல் மாவட்டத்திலுள்ள சிவன் கோயில்கள்
ஹரியங்கா வம்சம்

ஹரியங்கா வம்சம் (Haryanka dynasty) (ஆட்சி காலம்: கி மு 550 - 413) பிற்கால வேத காலத்திய மகத நாட்டை, பிரத்யோதா வம்சத்திற்கு பிறகு,  ஆண்ட இரண்டாவது வம்சம் ஆகும். கி மு ஆறாம் நூற்றாண்டின் நடுப்பகுதியில் தோன்றிய இவ்வம்சம், ராஜகிரகத்தை தலைநகராகக் கொண்டு மகத நாட்டை ஆண்டது. பின்னர் ராஜகிரகத்திலிருந்து (தற்கால பிகாரின் தலைநகரான பாட்னாவிற்கு)  தலைநகரத்தை பாடலிபுத்திரத்திற்கு மாற்றியது.

ஹரியங்கா வம்சத்தை நிறுவியவர் பிம்பிசாரனின் தந்தை பாட்டியா ஆவார். மகதப் பேரரசில் 
அங்கம், கோசலம், காசி,  மல்லம், வத்சம், குரு, வஜ்ஜி,  பாஞ்சாலம், மத்சம் மற்றும் சூரசேனம் அடங்கியிருந்தன.

ஹரியங்கா வம்சத்திற்கு பின் சிசுநாக வம்சம் மகத நாட்டை ஆண்டது.

ஹரியங்க வம்ச அரசர்கள்

பிம்பிசாரன் (கி மு 546 – 494)
ஹரியங்கா வம்ச அரசன் பிம்பிசாரன் பல போர்களினால் மகத நாட்டை விரிவு படுத்தினான். கோசல நாட்டையும் திருமண உறவினால் மகதத்துடன் இணைத்தார். 

மகாவீரரின் காலத்தில் வாழ்ந்த பிம்பிசாரன் கௌதம புத்தரிடம் முழு ஈடுபாடுடையவர் ஆவார். கி மு 491இல், தன் மகன் அஜாதசத்ருவால் சிறையில் பிடிக்கப்பட்டு, பின்னர் மரணதண்டனை விதிக்கப்பட்டார்.

அஜாதசத்ரு (கி மு 494 – 462)
பேரரசர் அஜாதசத்ரு, மகாவீரர் மற்றும் கௌதம புத்தர் காலத்தில் வாழ்ந்தவர்.கோசல நாடு, வஜ்ஜி நாடு மற்றும் லிச்சாவி போன்ற மகாஜனபாதம் என்றழைக்கப்படும் குடியரசு நாடுகளை வென்றார். பின்னர் காசி நாட்டை வென்றார்.

உதயணன்  (கிமு  460 – 440)  
உதயணன் காலத்தில் பாடலிபுத்திரம் உலகின் பெரிய நகரங்களில் ஒன்றானது. உதயன் ஒன்பது ஆண்டுகள் மகத நாட்டை ஆண்டான். இவனுக்குப் பின் அனுருத்திரன், முண்டன் மற்றும் நாகதாசகன் கி மு 413 வரை ஆண்டனர். பின்னர் மகத நாட்டை சிசுநாக வம்சத்தினர் ஆண்டனர்.

இதனையும் காண்க
 பிரத்யோதா வம்சம்

அடிக்குறிப்புகள்

மேற்கோள்கள்

இந்திய அரச மரபுகள்
இந்திய வரலாறு
பண்டைய இந்தியா
பனமலை தாளகிரீசுவரர் ஆலயம்

தாளகிரீஸ்வரர் ஆலயம் (Talagirisvara Temple) தமிழ்நாட்டிலுள்ள, விழுப்புரம் மாவட்டம், பனமலை என்ற கிராமத்தில் அமைந்துள்ள ஒரு இந்துக் கோவில் ஆகும்.

அமைவிடம் 
இவ்வாலயம் விழுப்புரம் மாவட்டத்தில் இருந்து செஞ்சி செல்லும் சாலையில்  உள்ள பனமலை கிராம பஞ்சாயத்தில் அமைந்துள்ளது. பனமலை, செஞ்சியிலிருந்து 23கிலோமீட்டர் தொலைவில் உள்ளது.

வரலாறு  
"தாள் " என்ற எழுது பனை மரத்தை குறிக்கும். பனை மரத்தை தலமரமாக கொண்ட சிவன் கோவில்களில் இதுவும் ஒன்று. இராசசிம்மன் என அழைக்கப்பட்ட இரண்டாம் நரசிம்ம பல்லவன் பல்லவ மன்னர்களுள் ஒருவன். மாமல்லபுரம் கடற்கரைக் கோயில், கைலாசநாதர் கோயில், பனமலை தாளகிரீசுவரர் கோயில் இவ்வரசனால் கட்டப்பட்டைவை.

பல்லவர் கால சுவர் ஓவியம்
இங்கு ஏழாம் நூற்றாண்டு கலையழகு மிக்க சுவர் ஓவியங்கள் சிதைந்த நிலையில் காணப்படுகின்றன. இக்கோயிலின் வடக்குத் துணைக் கருவறையில் இரு ஓவியங்கள் சிதைந்த நிலையில் காணப்படுகின்றன. இடது சுவரில் நடராசர் ஓவியம் ஏறக்குறைய அழிந்த நிலையில் உள்ளது. இதில் சிவன் வலது காலைத் தரையில் ஊன்றி, இடது காலை மண்டியிட்டு, இடக் கையை மார்புக்கு குறுக்கே வீசி, ஆடுவது போல் உள்ளார். இதை சந்தியா பாணி என குறிப்பிடுகின்றனர். இதன் எதிர்ச் சுவரில் நடராசரைப் பார்த்தபடி இருக்கும் பார்வதி வரையப்பட்டிருக்கிறார். பார்வதி இடது காலை மடித்துச் சுவரில் சாய்ந்து ஒற்றைக் காலில் நிற்பதுபோல் சித்தரிக்கபட்டுள்ளார். தலைக்கு மேலே ஒரு சிவப்பு குடை உள்ளது. பார்வதியின் தலை மஞ்சள் நிற கிரீட மகுடம் அழகு படுத்துகிறது. காதில் காதணி உள்ளது.  நெற்றியில் சிவப்பு திலகம் உள்ளது. கழுத்தில் சுவடி, கண்டிகை போன்ற அணிகலன்கள் அழகூட்டுகின்றன. கணுக்கால் வரை நீண்டுள்ளதாக சிவப்புப் புடவை சிறு பூக்களோடு உள்ளது. கால்களை கொலுசு அழகூட்டுகிறது.

மேற்கோள்கள்

வெளி இணைப்புகள்
பனைமலை சிவன் கோவில், காணொளி

விழுப்புரம் மாவட்டத்திலுள்ள சிவன் கோயில்கள்‎
ஏழாம் நூற்றாண்டு இந்துக் கோயில்கள்
அனிதா நாயர்

அனிதா நாயர் (சனவரி 26, 1966) ஆங்கிலப் புதின எழுத்தாளர், கவிஞர் மற்றும் கட்டுரையாளர் ஆவார் . இரண்டு நாடகங்களையும் எழுதியுள்ளார். கேரள சாகித்திய அகாதமி விருதும் பிற விருதுகளும் பெற்றவர்.

இவர் கேரள மாநிலத்தின் பாலக்காடு மாவட்டம், சொரனூர் அருகில் முண்டக் கோட்டுகுருசி என்னும் ஊரில் பிறந்தவர் சென்னையில் ஆங்கில இலக்கியம் பயின்று பி.ஏ பட்டம் பெற்றார். பெங்களூருவில் வசித்து வருகிறார்.

எழுதிய புதினங்கள்

 Satyr of the Subway & Eleven Other Stories (1997)
 The Better Man (2000)
 Ladies Coupé (2001)
 Malabar Mind - Poetry (2002)
 Where the Rain is Born - Writings about Kerala edited by Anita Nair (2003)
 Puffin Book of World Myths and Legend (2004)
 Mistress (2005)
 Adventures of Nonu, the Skating Squirrel (2006) 
 Living Next Door To Alise (2007) 
 Magical Indian Myths (2008)
 Goodnight & God Bless (2008)
 Lessons In Forgetting (2010)
 Malabar Mind (2011)
 Chemmeen (2011)
 Cut Like Wound – Literary noir (2012)
 Idris – Historical novel (2014)

மேற்கோள்

 http://her.yourstory.com/anita-nair-author-1011 
 http://www.dreams2000.com/nair/anithanair.htm

வெளியிணைப்புகள்

 Official site
 Anita's Attic - A Creative Writing Mentorship program by Anita Nair 

இந்திய ஆங்கில எழுத்தாளர்கள்
வாழும் நபர்கள்
1966 பிறப்புகள்
கேரள எழுத்தாளர்கள்
கேரளப் பெண் எழுத்தாளர்கள்
தோபா ஏரி

தோபா ஏரி (Lake Toba) (இந்தோனேசிய மொழி: Danau Toba ஆங்கிலம்: Lake Toba) எனப்படும் பேரேரி, தென்கிழக்காசியா, இந்தோனேசிய நாட்டின் சுமாத்திராவில் உள்ளது. இந்த ஏரி, 100 கி.மீ (62.1371 மைல்) நீளமும், 30 கி.மீ (18.6411 மைல்) அகலமும், 505 மீட்டர் (1.666 அடிகள்) ஆழமும் கொண்டதாகும்.

ஆயத் தொலைவுகள் வரையறைப்படி,  தொடங்கி  முடிய, இந்தோனேசியாவின் வடக்கு சுமாத்திராவின் மத்திய பகுதியில் அமைந்துள்ள தோபா ஏரி, சுமார் 900 மீ (2.953 அடி) உயரத்தில் உள்ளது. அத்துடன் இந்தோனேசியாவின் பெரும் ஏரியாகவும், உலகின் மிகப்பெரிய எரிமலை ஏரியாகவும் (volcanic lake) அறியப்படுகிறது.

இந்த ஏரி 69,000-77,000 ஆண்டுகளுக்கு முன்னர் VEI 8 எனக் கணக்கிடப்பட்ட அளவிலான மாபெரும் எரிமலை வெடிப்பின் நிகழ்விடமாக, காலநிலை மாற்றத்தின் அடையாளமாக உள்ளது. மேலும், கடந்த 25 மில்லியன் ஆண்டுகளில் பூமியில் நிகழ்ந்துள்ள எரிமலை வெடிப்புகளில் இதுவே மிகப்பெரிய எரிமலை வெடிப்பாகும். 

தோபாப் பேரழிவு உலகளாவிய பல விளைவுகளை தரக்கூடியதாக இருந்தது. அந்தக் காலகட்டத்தில் வாழ்ந்த மனிதர்களைப் பலிகொண்டது. குறிப்பாக, மத்திய கிழக்கு ஆப்பிரிக்கா, இந்தியா போன்ற பிராந்தியங்கள் பெரிதும் பாதிக்கப்பட்டன. மழைக்காலங்களில், தோபா எரிமலையின் இடைப்பட்ட பகுதியில், குறைந்தபட்ச வெப்பநிலை 3 டிகிரி முதல், 5 டிகிரி வரையிலும் °C (5.4 to 9.0 °F) அதிகபட்ச வெப்பநிலை 15 °C (27 °F) நிலவுவதாக கணக்கிடப்பட்டுள்ளது. 

இது உலகளாவிய நிலையில் மிகவும் குறைவாகும். கூடுதல் ஆய்வறிக்கையின்படி, கிழக்கு ஆப்பிரிக்காவில் உள்ள, மலாவி ஏரி (Lake Malawi) பகுதியில் தோபா எரிமலை உமிழ்வுகளிலிருந்து கணிசமான சாம்பல் கொட்டபடுவதாக காட்டுகின்றன அதேநேரம் நீண்டதூரம் உள்ள கிழக்காப்பிரிக்காவில் ஒரு குறிப்பிடத்தக்க காலநிலை விளைவுகளின் அறிகுறிகள் காணப்படுகிறது.

நில பண்பியல்

வடக்கு சுமாத்திராவில் உள்ள டோபா எரிமலை, அகன்றவாய் கொண்ட சிக்கலான பேரெரிமலையாகவும், நான்கு எரிமலைவாய்கள் பிணைந்து தோற்றமளிக்கிறது. நான்காவது மற்றும் இளைய எரிமலை பிளவின் அளவு 100 க்கு-30 கிலோமீட்டர் அதாவது (62க்கு-19 மைல்கள்) 

இது உலகின் மிகபெரிய அகன்ற எரிமலைவாய்ப்புறமாகும் என்பது ஆய்வில் அறிந்த தகவல், மேலும் மற்ற மூன்று பழைய எரிமலைவாய்களை இடைவெட்ட தாங்கி நிற்கிறது. இளைய தோபா பாறை எனப்படும் எரிமலை உமிழ்ந்த பொருள் அடர்ந்த பாறை, தற்போதைய புவியியல் ஆய்வு மதிப்பீட்டீன்படி 2,800 கி.மீ 3 (670 கன மைல்)(7.8195091 × 1024 m6) இது சமிபத்திய புவியியல் வரலாற்றில் மிகபெரிய எரிமலை உமிழ்வுகள் என்று வெளியிட்டுள்ளது. 

இந்த வெடிப்பு தொடர்ந்து மீண்டெழும் குவிமாடமாகும், ஒரு நீண்ட பிளவிடை பள்ளம் பிரிக்கப்பட்ட இரண்டு அரை குவிமாடங்கள் சேர்ந்து, புதிதாக அகன்ற எரிமலைவாய் உருவானதாக அறியப்படுகிறது.

இதற்குக் குறைந்தது நான்கு கூம்புகள், இந்த நான்கும் அடுக்கப்பட்ட எரிமலைபோல் காணபடுவதோடு, அதில் மூன்று பெருங்குழிகள் ஏரியில் தெரிகிறது. வடமேற்கில் இருக்கும் அகன்ற எரிமலைவாய் சிதறியுள்ள கூம்பு விளிம்புகளில் பெரும்பகுதி தாவரங்களால் சூழப்பட்டுள்ளது, 

இது பந்நூறு ஆண்டுகளாக இளம் வயதாகவே பரிந்துரைக்கின்றது. மேலும் கடல்மட்டத்திலிருந்து 1971 மீட்டர் உயரத்தில் புசுபுகிட்(Pusubukit) ஹில் மையம் (Hill Center) உள்ளது, மற்றும் அகன்ற எரிமலைவாய் தெற்கு விளிம்பு பகுதியில் ஒரு சொல்பாடரிகல்லி (solfatarically) என்கிற நிலபண்பியல் சரணாலயம் அமைந்துள்ளது.

மேற்கோள்கள்

துணை இணைப்புகள்

 தோபா பேரேரி வான்காட்சி படிமம்
 தோபா பேரேரி நிலக்காட்சி படிமம்

இவற்றையும் காண்க
டோபா எரிமலை வெடிப்பு

இந்தோனேசியாவின் ஏரிகள்
ஆசிய மாதக் கட்டுரைகள் நவம்பர் 2015
சீக்கிய சிற்றரசுகள்

சீக்கிய சிற்றரசுகளின் கூட்டமைப்பு (ஆட்சி காலம்: 1716–1799)  (Misl) என்பது தன்னாட்சியுரிமை கொண்ட சீக்கிய சிற்றரசுகளின் கூட்டமைப்பாகும்.சீக்கிய சிற்றரசுகளின் கூட்டமைப்பு 18ஆம் நூற்றாண்டுகளில் சீக்கியர்கள் அதிகம் வாழும் தற்கால இந்தியா மற்றும் பாகிஸ்தானில் உள்ள பஞ்சாப் பகுதிகளில், மொகலாயர்களின் ஆதிக்கத்திற்கு எதிராகவும், சீக்கிய சமயத்தை பாதுகாக்கவும் உருவானது. சீக்கிய சிற்றரசுகள் படைபலத்திலும், பரப்பளவில் ஏற்றத்தாழ்வுகள் இருப்பினும், மற்ற சிற்றரசுகளின் உதவியுடன் மொகலாயர் ஆதிக்கத்தில் இருந்த சீக்கியர்களின் பகுதிகளை கைப்பற்றி, சீக்கிய அரசை விரிவுபடுத்தியும், நிதி ஆதாரங்களையும் குவித்தனர். சீக்கியக் கூட்டமைப்பில் உள்ள சிற்றரசுகள் அமிர்தசரஸ் நகரில் ஆண்டிற்கு  இரு முறை கூடி, அரசியல், சட்ட ஒழுங்கு குறித்து விவாதித்தனர்.

வரலாறு 
மொகலாயப் பேரரசன் ஔரங்கசீப், சீக்கியர்களின் ஒன்பதாம் குருவான தேஜ்பகதூரை தலைசீவியதால், மனம் புண்பட்ட சீக்கியர்கள் கிளர்தெழுந்து, மொகலாயர்களிடமிருந்து தங்களைக் காத்துக் கொள்ள, சீக்கியப் போர்ப் படைகளை நிறுவினர்  பின்னர் ராஜா ரஞ்சித் சிங் தலைமையில் அனைத்து சீக்கிய சிற்றரசர்கள் கூட்டமைப்பு ஒன்று கூடி 1799ஆம் ஆண்டில் சீக்கியப் பேரரசை நிறுவினர்.

சீக்கிய சிற்றரசுகள்

சீக்கிய சிற்றரசுகளின் பரப்பு 

சீக்கிய சிற்றரசுகள் சட்லஜ் ஆற்றினை மையமாகக் கொண்டு, இரண்டு முக்கியப் பிரிவாக பிரிந்து ஆண்டன. சட்லஜ் ஆற்றின் வடக்கு பகுதியில் உள்ள 11 சீக்கிய சிற்றரசுகளை மஜ்ஜா சீக்கியர்கள் என்றும், சட்லஜ் ஆற்றின் தெற்கு பகுதியை ஆண்ட சீக்கிய சிற்றரசுகளை மால்வா சீக்கியர்கள் என்றும் அழைக்கப்பட்டனர்..

சீக்கிய சிற்றரசுகள் நடத்திய போர்கள் 
 கோல்வார் போர்  (அமிர்தசரஸ், 1757)
 லாகூர் போர்  (1759)
 சியால் கோட் போர்  (1761)
  குஜ்ஜரன்வாலா போர்  (1761)
 சியால் கோட் போர்   (1763)
 அமிர்தசரஸ் போர்   (1797)
 குஜராத் போர்   (1797)
 அமிர்தசரஸ் போர் (1798)

இதனையும் காண்க 
 சீக்கியப் பேரரசு

மேற்கோள்கள்

ஆதார நூற்பட்டியல் 

Ahmad Shah Batalia, Appendix to Sohan Lal Suri’s Umdat-ut-Tawarikh. Daftar I, Lahore, 1X85, p. 15; Bute Shahs Tawarikh-i-Punjab, Daftar IV, (1848), (MS., Ganda Singh’s personal collection. Patiala), p. 6; Kanaihya Lal, Tarikh-i-Punjab, Lahore, 1877, p. 88; Ali-ud-Din Mufti, Ibratnama, Vol. I, (1854), Lahore, 1961, p. 244. Muhammad Latif, History of the Punjab (1891), Delhi, 1964, p. 296.
 Ian Heath, The Sikh Army, 1799–1849 (Men-at-arms), Osprey (2005) 
 Harbans Singh, The Heritage of the Sikhs, second rev. ed., Manohar (1994) 
 Hari Ram Gupta, History of the Sikhs: Sikh Domination of the Mughal Empire, 1764–1803, second ed., Munshiram Manoharlal (2000) 
 Hari Ram Gupta, History of the Sikhs: The Sikh Commonwealth or Rise and Fall of the Misls, rev. ed., Munshiram Manoharlal (2001)  
Gian Singh, Tawarikh Guru Khalsa, (ed. 1970), p. 261.

வெளி இணைப்புகள் 
 http://thesikhmisl.com 

பஞ்சாபின் வரலாறு
மேரி ஆன் டகாம்ப் ஷார்லீப்

மேரி ஆன் டகாம்ப் ஷார்லீப் (Mary Ann Dacomb Scharlieb) இங்கிலாந்தைச் சேர்ந்த முதல் பெண் மருத்துவர் ஆவார். பிரிட்டனிலும் அதன் காலனி நாடுகள் எதிலும் மருத்துவம் படிக்கப் பெண்கள் அனுமதிக்கப்படாத காலத்தில், முதன்முதலில் 1875-ல் சென்னை மருத்துவக் கல்லூரியில் மருத்துவம் பயின்றார். இவருக்கு முன்னர் அமெரிக்காவில் மட்டுமே மருத்துவம் படிக்கப் பெண்கள் அனுமதிக்கப்பட்டனர். ஷார்லீபுக்குப் பிறகு மிசல் ஒயிட், பியேல், மிட்ஷெல் ஆகிய மூன்று ஆங்கிலோ-இந்தியப் பெண்களும் மருத்துவப் படிப்பில் சேர்ந்தனர். சென்னையில் படித்த பிறகு இங்கிலாந்தில் உள்ள ராயல் லண்டன் மருத்துவப் பள்ளியில் படித்து, பிரிட்டன் முதல் பெண் மருத்துவர் என்ற பெருமையை ஷார்லீப் பெற்றார். இவர் சென்னையில் கஸ்தூரிபா காந்தி அரசு மருத்துவ மனையை நிறுவியவர் ஆவார்.

மேரி ஆன் டகாம்ப் ஷார்லீப் அவரது சுயசரிதையை  அவரே கைப்பட ரெமினிசென்ஸ் என்ற பெயரில் புத்தகமாக  எழுதியுள்ளார். அந்தப் புத்தகத்திலிருந்து

“என்னைப்பற்றி மற்றவர்கள் தெரிந்துக்கொள்வதற்காக இந்த கதையை எழுதவில்லை. எனக்குப் பிறகு  மருத்துவத்துறைக்கு  வரும் பெண்கள் அவர்கள் பணியை செம்மையாக செய்வதோடு கூடவே கடின உழைப்பும் அக்கறையும்  இருந்தால் வாழ்க்கை முழுக்க வெற்றியும்,மகிழ்ச்சியும் கிடைக்கும். ஒரு பெண்ணால் குடும்பத்தையும், வீட்டு வேலைகளையும், மருத்துவப்பணியையும் ஒன்று போலக்கருதி வெற்றிகரமாக அதை செயல்படுத்தமுடியுமா என்ற கேள்விக்கான விடையைத்தான்  நான் இந்த புத்தகம் வழியாக உங்களுக்கு சொல்லியுள்ளேன்’’

மேற்கோள் 

1845 பிறப்புகள்
1930 இறப்புகள்
பிரித்தானிய மருத்துவர்கள்
ரெபேக்கா லோலோசோலி

ரெபேக்கா லோலோசோலி கென்யாவின் சம்புரு பழங்குடியைச் சேர்ந்த, பெண்களின் உரிமைகளுக்காகக் குரல் கொடுக்கும் பெண். இவர் 1990ல் பெண்கள் மட்டுமே வாழும் உமோயா கிராமத்தை உருவாக்கி, பெண்கள் சுயசார்புடன் வாழ்க்கை நடத்தப் பாதை அமைத்துக் கொடுத்துள்ளார்.

வாழ்க்கை
ரெபேக்கா பாடசாலையில் கல்வி பயின்றவர். 18 வயதில் திருமணம் செய்து கொண்டார். இவருக்கு 5 குழந்தைகள். இவர் பிரித்தானிய இராணுவ வீரர்களால் பாலியல் பலாத்காரம் செய்யப்பட்டார். பலாத்காரத்தைக் காரணம் காட்டி இவரது கணவர் இவரை விற்க முடிவெடுத்தார். இனி ஒரு நிமிடம்கூட இங்கே இருக்கக் கூடாது என்று முடிவெடுத்த ரெபேக்கா பாதிக்கப்பட்ட பெண்களை ஒன்றுதிரட்டிக் கொண்டு தனது கிராமத்தை விட்டே கிளம்பினார். ஒற்றுமை என்று பொருள்படும் 'உமோஜா' என்ற பெண்கள் அமைப்பை ஆரம்பித்தார். பொட்டல் நிலத்தில் தங்குவதற்கு ஓர் எளிமையான வீட்டைக் கட்டினார். பழங்குடி உணவுகளைச் சமைத்து விற்க ஆரம்பித்தார். எதிர்பார்த்த அளவுக்கு உணவு விற்பனை இருக்கவில்லை. இரண்டு ஆண்டுகளுக்குப் பிறகு பாரம்பரிய நகைகள், கைவினைப் பொருட்கள் செய்து சுற்றுலாப் பயணிகளிடம் விற்றார். இந்தத் தொழில் நன்கு அமைந்தது. கூடவே பழங்குடி நடனம், பாட்டு என்று கலை நிகழ்ச்சிகளையும் நடத்தினார். கட்டாயத் திருமணத்திலிருந்து தப்பிவந்த பெண்கள், கணவர்களால் கைவிடப்பட்ட பெண்கள், பெண் உறுப்புச் சிதைப்புக்கு எதிர்ப்புத் தெரிவித்த பெண்கள், கணவனின் வன்முறைகளைத் தாங்க முடியாத பெண்கள், படிக்க அனுமதி கிடைக்காத பெண்கள், பாலியல் பலாத்காரத்துக்குப் பலியான பெண்கள் என்று தன்னை நாடிவந்த ஏராளமானவர்களை தன்னுடன் சேர்த்து அடைக்கலம் கொடுத்தார்.

வெளி இணைப்புகள்
 No Men Allowed! The Satya Interview with Rebecca Lolosoli
 Women in the World: Rebecca Lolosoli, Kenya 
 Entrepreneurs in Handcrafts Africa Economic Empowerment Global Leadership Awards

மேற்கோள்கள்

கென்ய சுற்றுச்சூழல் செயற்பாட்டாளர்கள்
பெண்ணியவாதிகள்
வாழும் நபர்கள்
மனித உரிமைச் செயற்பாட்டாளர்கள்
1962 பிறப்புகள்
ராச்சாண்டார் திருமலை

இராச்சாண்டார் திருமலை எனும் ஊர் கரூர் மாவட்டத்தில் உள்ள குளித்தலை வட்டத்துக்குட்பட்ட ஓர்  கிராமம். இவ்வூரில் 11 ஏக்கர் பரப்பளவில் ஒரு பள்ளி உள்ளது. சிவன் ராச்சாண்டார், பார்வதியுடன் கோவில் கொண்டுள்ளார். இது ஒரு மலை கோவில் இக்கோவில் 1,000 வருடம் பழமையானது. சமீபத்தில் குடமுழுக்கு நடைபெற்றது. இந்த கோவில்  ஊராளிகவுண்டர் களுக்கு சொந்தமானது. இங்கு வருடாவருடம்  சல்லிக்கட்டு ஊர்க் கவுண்டர்களின் தலைமையில் நடைபெறும்.

மேற்கோள்கள்

கரூர் மாவட்டத்திலுள்ள கிராமங்கள்
டி-டே (தொலைக்காட்சித் தொடர்கள்)

டி-டே இது ஒரு தென் கொரியா நாட்டு பேரழிவு மற்றும் மருத்துவம் கலந்த தொலைக்காட்சி தொடர் ஆகும். இந்த தொடரை 	ஜாங் யோங்-வூ என்பவர் இயக்க,  கிம் யெங்-கவனக், யுங் சோ-மின் மற்றும் ஹா ஸாக்-ஜின் உள்ளிட்ட பலர் நடித்துள்ளார்கள். இந்த தொடர் செப்டம்பர் 18, 2015ஆம் ஆண்டு முதல் ஜேடிபிசி என்ற தொலைக்காட்சியில் வெள்ளி மற்றும் சனிக்கிழமை தென் கொரியா நாட்டு நேரப்படி இரவு 8:40 மணிக்கு ஒளிபரப்பாகின்றது.

கதைச்சுருக்கம்
சியோல் என்ற இடத்தில் ஒரு இயற்கை பேரழிவு நடக்கின்றது, அந்த பேரழிவில் காயப்பட்டவர்களை காப்பாற்ற போராடும் மருத்துவர்கள் மற்றும் அவசர சிகிச்சை குழுவினர்கள், இவர்களை சுற்றி கதை நகர்கின்றது.

நடிகர்கள்
 கிம் யெங்-கவனக்
 யுங் சோ-மின்
 ஹா ஸாக்-ஜின்
 கிம் கி-மூ  
 கிம் ஜோங்-ஹ்வா  
 கிம் சாங்-ஹோ

மேற்கோள்கள்

வெளி இணைப்புகள் 
D-Day official jTBC website 

ஜெரிபிசி தொலைக்காட்சி நிகழ்ச்சிகள்
தென் கொரியா நாடகத் தொலைக்காட்சி தொடர்கள்
கொரிய மொழித் தொலைக்காட்சி நிகழ்ச்சிகள்
2015 இல் தொடங்கிய தொலைக்காட்சி நிகழ்ச்சிகள்‎
2015 இல் நிறைவடைந்த தென் கொரிய நாட்டுத் தொலைக்காட்சி நிகழ்ச்சிகள்
தென் கொரிய மருத்துவத் தொலைக்காட்சி தொடர்கள்
பார்க் சீயோ-ஜோன்

பார்க் சீயோ-ஜோன் () (பிறப்பு: டிசம்பர் 16, 1988 ) ஒரு தென் கொரியா நாட்டு நடிகர் ஆவார். இவர் 2011ஆம் ஆண்டு முதல் டிரீம் ஹை 2 (2012), கில் மீ, ஹீல் மீ (2015), சி வாஸ் பிரிட்டி (2015), இட்டாவோன் கிளாஸ் (2020) போன்ற தொலைக்காட்சி தொடர்களில் நடித்ததன் மூலம் பரிசியமான நடிகர் ஆனார்.

ஆரம்ப கால வாழ்க்கை
பார்க் திசம்பர் 16, 1988 ஆம் ஆண்டில் சியோலில் பிறந்தார். 2008 ஆம் ஆண்டில் அவர் 19 வயதாக இருந்தபோது தனது கட்டாய இராணுவ சேவையில் இணைந்து 2010 இல் விடுவிக்கப்பட்டார்.

தொழில் வாழ்க்கை

இவர் 2011 ஆம் ஆண்டு பேங் யோங் குக்கின் 'ஐ ரிமம்பர்' என்ற இசை காணொளி மூலம் பொழுதுபோக்குத் துறைக்கு அறிமுகமானார். அதை தொடர்ந்து 2012 ஆம் ஆண்டு 'ட்ரீம் ஹை 2' என்ற தொடரின் மூலம் தொலைக்காட்சித் துறையில் அறிமுகமானார். அதை தொடர்ந்து 'போட்ஸ் ஒப் கோல்ட்'  (2013), 'ஒன் வார்ம் வேர்ல்ட்' (2013) போன்ற தொடர்களில் முக்கிய கதாபாத்திரங்களில் நடித்துள்ளார். 2014 ஆம் ஆண்டு 'அ விட்ச்ஸ் லவ்' என்ற தொடரின் மூலம் கதாநாயகனாக  அறிமுகமானார். 2013 முதல் 2014 ஆம் ஆண்டு வரை 'மியூசிக் பேங்க்' என்ற நிகழ்ச்சியையும் தொகுத்து வழங்கியுள்ளார்.

2015 ஆம் ஆண்டு இவர் நடித்த கில் மீ, ஹீல் மீ மற்றும் சி வாஸ் பிரிட்டி போன்ற நாடகங்கள் இவருக்கு மிகப்பெரிய வெற்றியை கொடுத்தது. அதே ஆண்டில் 'தி குரோனிக்கல்ஸ் ஆஃப் ஈவில்' என்ற திரைப்படத்திலும் நடித்துள்ளார். 2016 ஆம் ஆண்டு 'ஹ்வாரங்' என்ற வரலாற்றுத் தொடரிலும், 2017 ஆம் ஆண்டு 'பைட் போர் மை வெ' என்ற காதல் நாடகத்திலும் நடித்தார். இந்த தொடர்கள் கொரியத் தொலைக்காட்சி நாடகங்களில் பெரும் வெற்றியைப் பெற்றது மற்றும் அதன் நேர மதிப்பீட்டில் முதலிடத்தைப் பிடித்தது.

2018 ஆம் ஆண்டு 'வட்ஸ் ரோங் வித் செகிரேட்டரி கிம்' என்ற தொடரிலும் 2019 ஆம் ஆண்டு அகாதமி விருது வெற்ற பாரசைட்டு என்ற திரைப்படத்தில் கௌரவத்தோற்றத்திலும் நடித்துள்ளார். 2020 ஆம் ஆண்டு இட்டாவோன் கிளாஸ் என்ற வெற்றி தொடரில் நடித்துள்ளார். இந்த தொடரில் நடித்ததற்காக பார்க் 56வது பேக்சாங் கலை விருதுகளில் சிறந்த நடிகருக்கான - தொலைக்காட்சி விருதுக்கு பரிந்துரைக்கப்பட்டார்.

2023 ஆம் ஆண்டு யூன் ஹாங்-டேமற்றும் லீ பியோங்-ஹியோன் ஆகியோரின் இயக்கத்தில் வெளியான 'ட்ரீம்' என்ற விளையாட்டுத் திரைப்படத்தில் கால்பந்தாட்ட பயிற்சியாளராக நடித்தார். பின்னர் அதே ஆண்டில் உம் டே-ஹ்வா இயக்கிய பேரழிவு திரில்லர் திரைப்படமான 'கான்க்ரீட் உட்டோபியா' என்ற படத்திலும் நடித்துள்ளார். இவர் முதல் முதலில் ஹாலிவுட்டில் நடித்த மார்வல் திரைப் பிரபஞ்ச திரைப்படமான தி மார்வெல்ஸில் இளவரசர் 'யான் ஆஃப் அலாத்னா' என்ற கதாபத்திரத்தில் நடித்துள்ளார். இதுவே இவரின் முதல் ஹாலிவுட் அறிமுகம் ஆகும். அதை தொடர்ந்து கியோங்சியோங் கிரியேச்சர் என்ற நெற்ஃபிளிக்சு தொடரில் ஜாங் டே-சாங் என்ற கதாபாத்திரத்தில் நடித்துள்ளார்.

மேற்கோள்கள்

வெளி இணைப்புகள் 
 Jung Il-woo official website
 

1988 பிறப்புகள்
வாழும் நபர்கள்
தென் கொரியத் திரைப்பட நடிகர்கள்
தென் கொரிய தொலைக்காட்சி நடிகர்கள்
தென் கொரிய விளம்பர நடிகர்கள்
இந்திய இலங்கை மீனவர் பிரச்சினை

இந்திய இலங்கை மீனவர் பிரச்சினை என்பது பாக் நீரிணையில் மீன்பிடிக்கும் தமிழக மீனவர்கள், இலங்கை நீர்ப்பரப்பில் மீன்பிடிப்பதால் ஏற்பட்டுள்ள பிரச்சினையை குறிக்கும்.

பின்னணி
1974இல் இந்தியா இலங்கை நாடுகளுக்கிடையே ஒப்பந்தம் ஏற்பட்டது. இந்த ஒப்பந்தப்படி இந்தியா கட்சத் தீவை விட்டுக்கொடுத்தது. இதன்படி தமிழக மீனவர்களுக்கு மீன்பிடி உரிமமும், சுதந்திரமும் வழங்கப்பட்டது. 1976இல் மீண்டும் ஓர் ஒப்பந்தம் இந்தியா இலங்கை இடையே ஏற்பட்டது. இந்த ஒப்பந்தப்படி தமிழக மீனவர்களுக்கு கொடுக்கப்பட்ட உரிமம் பறிக்கப்பட்டதாக இலங்கை  அறிவித்தது. ஆனால் இந்த ஒப்பந்தத்தின் 6வது பிரிவில் இரு நாட்டு மீனவர்கள் காலம் காலமாக அனுபவித்து வந்த உரிமைகளை அனுபவிக்கலாம் என்று உள்ளது. 1969 வியன்னா உடன்படிக்கையின் விதி 6(1)இல் விளக்கப்பட்டுள்ளதன்படி, ஒப்பந்த முக்கிய அம்சத்தை ஏதாவது ஒரு நாடு மீறும் போது மற்ற நாட்டிற்கு உடன்படிக்கையை ரத்து செய்யவோ, தற்காலிகமாக நிறுத்திவைக்கவோ உரிமை உண்டு. 5000 சதுர கி.மீ இலங்கை கடற்கரையில் 150 சதுர கி.மீட்டரில் தமிழக மீனவர்கள் எல்லை தெரியாமல் மீன் பிடிக்கின்றனர்.

காலக்கோடு

அக்டோபர் 2015 
தமிழ்நாட்டு மீனவர்கள் எல்லை தாண்டி மீன் பிடித்தால் ரூபாய் 15 கோடி அபராதம் விதிக்கப்போவதாக இலங்கை அரசு அறிவித்தது.

உசாத்துணை
 Conflict brews between Sri Lankan and Indian fishermen
 பாக்கு நீரிணை மீனவர்கள் பற்றிய சர்வதேச கருத்துப் பட்டறை

வெளியிணைப்புகள்
 India-Sri Lanka Fishermen Problem: Some Solutions
 சகோதர பாசத்துடன் தீர்வு காண வேண்டும்

இலங்கை பொருளாதாரம்
லெவண்ட்

லெவண்ட் (Levant) (; அரபு: المشرق )  என்பது கிழக்கு மத்தியதரைக் கடலில் அமைந்த சைப்பிரசு, மற்றும் நிலநடுக்கடலின் கிழக்கே அமைந்த வடக்கு அரேபிய தீபகற்பத்தின் பகுதிகளான  இசுரேல், யோர்தான்,  லெபனான், பாலத்தீனம், சிரியா, தெற்கு துருக்கி அடங்கிய பகுதிகளை குறிக்கும்.

13-14ஆம் நூற்றாண்டுகளில்  லெவண்ட்  என்ற சொல்லால், இத்தாலிய வணிக கப்பல்களின் மாலுமிகள், கிழக்கு மத்தியதரைக்கடல் நாடுகளை, குறிப்பாக கிரேக்கம், அனத்தோலியா , சிரியா மற்றும் பாலஸ்தீனம் ஆகிய நாடுகளைக் குறித்தனர். 1581இல் வணிகம் செய்யும் நோக்கில், ஆங்கிலேய வணிக நிறுவனம், லெவண்ட் கம்பெனி என்ற வணிக நிறுவனத்தை நிறுவி ஆட்டோமன் பேரரசில் வணிகம் செய்தது.

நிலநடுக்கடல், மேற்காசியாவின் லெவண்ட் பகுதியை, வடகிழக்கு ஆப்பிரிக்காவை  இணைக்கும் சாலையாக அமைந்துள்ளது.

மக்கள், சமயம் மற்றும் பண்பாடு
லெவண்ட் பகுதியின் மக்கள் சன்னி, ஷியா, சலாபி, குர்து, யாசிதி, இஸ்மாயிலி  இசுலாமியர்களையும், யூதர்களையும், கிறித்துவர்களையும்  கொண்டது. மேலும் லெவண்ந்திய மக்களில் அரபியர்கள், துருக்கியர்கள், அசிரியர்கள், ஆர்மினியர்கள் மற்றும் சால்டியர்கள் மக்கள் இனக் குழுக்களைக் கொண்டுள்ளது. 

இப்பகுதியில் உள்ள மக்கள் அரபு, எபிரேயம், கிரேக்கம், ஆர்மினியன் மொழி, பிரான்சு, துருக்கி மொழி மற்றும் ஆங்கிலம் போன்ற மொழிகளை பேசுகின்றனர்.

படக்காட்சிகள்

அடிக்குறிப்புகள்

மேற்கோள்கள்
 Fernand Braudel, The Mediterranean and the Mediterranean World in the Age of Phillip II
 Julia Chatzipanagioti: Griechenland, Zypern, Balkan und Levante. Eine kommentierte Bibliographie der Reiseliteratur des 18. Jahrhunderts. 2 Vol. Eutin 2006. 
 Levantine Heritage site. Includes many oral and scholarly histories, and genealogies for some Levantine Turkish families.
 Philip Mansel, Levant: Splendour and Catastrophe on the Mediterranean, London, John Murray, 11 November 2010, hardback, 480 pages, , New Haven, Yale University Press, 24 May 2011, hardback, 470 pages,

வெளி இணைப்புகள்
 France and the Levant

சைப்பிரசு
லெபனான்
சிரியா
ஜோர்தான்
ஆசிய மாதக் கட்டுரைகள் நவம்பர் 2015
துருக்கியின் புவியியல்
பழங்கற்கால உணவுமுறை

பழங்கற்கால உணவுமுறை அல்லது பேலியோ உணவுமுறை (Paleolithic diet) என்பது பழங்கற்கால, குகை வாழ் மாந்தர்களின் உணவுமுறையாகும். பழங்கற்காலத்தில், மாந்தர்கள் வேட்டை ஆடுபவர்களாகவும் உணவு சேகரிப்பவர்களாகவும் இருந்தனர். அவர்கள் வேளாண்மையைக் கண்டறியாததால் தானியங்களைக் கூடுதலாக உண்ணவில்லை. மாறாக, காய்கள், கனிகள், வேர்கள், கொட்டை வகைகள், ஊன், மீன்கள் போன்றவற்றை உண்டு வாழ்ந்தனர். இன்று மாவுச்சத்து கூடுதலாக உள்ள உணவுகளை உண்பதால் ஏற்படும் பாதிப்புகளுக்கு உணவியலாளர்கள் இந்த பழங்கற்கால உணவுமுறையை மாற்றுமுறையாக வலியுறுத்துகிறார்கள்.

பழங்கற்கால உணவுமுறையில் உண்ணக்கூடிய உணவுகள் 
 கிழங்குகளில்லாத, பீன்ஸ் இல்லாத, பருப்புகள் இல்லாத காய்கறிகள்
 பாதாம், பிஸ்தா, மகடாமியா, வால்நட்ஸ்
 மஞ்சள் கருவுடன் முட்டைகள்
 கொழுப்புடன் கூடிய தோல் நீக்காத இறைச்சி வகைகள்
 அனைத்துவகை கடல் உணவுகள்
 நெய், வெண்ணெய், சீஸ், பனீர், முழுக்கொழுப்பு பால், தயிர், மோர்
 செக்கில் ஆட்டிய தேங்காய் எண்ணெய், நல்லெண்ணெய்
 அனைத்துவகை கீரைகள்

வெளி இணைப்புகள்
http://thepaleodiet.com/what-to-eat-on-the-paleo-diet/#.Vjenp44xF5Y

மேற்கோள்கள்

உணவு முறைகள்
எர்பியம் புரோமைடு

எர்பியம் புரோமைடு (Erbium bromide) என்பது ErBr3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். படிகங்களாக உள்ள இச்சேர்மம் தண்ணீரில் நன்றாகக் கரைகிறது. மற்ற உலோக புரோமைடுகள் போல இதுவும் நன்னீராக்கல், வேதியியல் பகுப்பாய்வுகள் மற்றும் சில படிக வளர்ச்சி செயல்முறைகள் போன்றவற்றில் பயன்படுத்தப்படுகிறது.

மேற்கோள்கள் 

எர்பியம் சேர்மங்கள்
புரோமைடுகள்
திருவண்ணாமலை மண்டலம்

திருவண்ணாமலை மண்டலம் என்பது தமிழ்நாட்டில் உள்ள மண்டலங்களில் ஒன்று.

உள்ளடக்கிய மாவட்டங்கள்
திருவண்ணாமலை
வேலூர்
விழுப்புரம்
கடலூர்

மறுசீரமைப்பு
கரூர் மாவட்டம் தஞ்சாவூர் மண்டலத்தில் இருந்து திருவண்ணாமலை மண்டலத்திற்கு மாற்றப்பட்டது எனினும் 1996 ஆம் ஆண்டு கோயம்புத்தூர் மண்டலத்திற்கு மாற்றப்பட்டது. சேலம் மற்றும் நாமக்கல் மாவட்டங்கள் புதிதாக அமைந்த சேலம் மண்டலத்தில் இணைக்கப்பட்டன.

தமிழ்நாடு மண்டலங்கள்